b'\n_START_ARTICLE_\nEdward Canby\n_START_SECTION_\nModockrigen\n_START_PARAGRAPH_\nI august 1872 var Canby utpostert for \xc3\xa5 holde kommandoen over stillehavskystens nordvestlige region. Han fikk snart problemer med modocstammen som tradisjonelt hadde levd og bodd i det nordlige California. De ble tvunget til \xc3\xa5 flytte til et reservat i Oregon som de m\xc3\xa5tte dele med sine tradisjonelle fiender, klamathfolket. De sendte b\xc3\xb8nn og henvendelse til den amerikanske regjering om f\xc3\xa5 vende tilbake til California. Regjeringen nektet, og da forlot modocene reservatet og dro til sitt hjemland uten lov. I 1872 sendte den amerikanske h\xc3\xa6ren mot dem for \xc3\xa5 tvinge dem tilbake med n\xc3\xb8dvendig makt. Det ble begynnelsen til Modockrigen. Modocene forskanset seg i en befestning s\xc3\xb8r for Tule Lake, ledet av sin h\xc3\xb8vding Kintpuash (kalt for \xc2\xabKaptein Jack\xc2\xbb av de hvite), og motsto tappert alle angrep fra h\xc3\xa6ren. _NEWLINE_General Canby hadde f\xc3\xa5tt motstridende ordre fra Washington, D.C. i sp\xc3\xb8rsm\xc3\xa5let om han skulle inng\xc3\xa5 fred eller drive krig mot modocene. Da krig ikke virket sendte regjeringen en fredskommisjon og ga Canby en n\xc3\xb8kkelposisjon i denne. Det var mange kommunikasjonslinjer mellom indianerne og de hvite. Ved et tidspunkt ble Kintpuash fortalt at guvern\xc3\xb8ren av Oregon hadde til hensikt \xc3\xa5 henge ni modocere, tilsynelatende uten domstol, s\xc3\xa5 snart de overga seg. Indianerne br\xc3\xb8t de planlagte samtalene. Canby var rasende over ryktene da han mente at hans f\xc3\xb8derale autoritet oversteg guvern\xc3\xb8rens, og s\xc3\xa5ledes var denne trusselen ikke relevant. Canby hadde ikke til hensikt \xc3\xa5 la modocene bli straffet uten domstol._NEWLINE_Den 11. april 1873, etter m\xc3\xa5neder med avbrutte m\xc3\xb8ter, dro Canby til enda en forhandling, ubev\xc3\xa6pnet og med en del h\xc3\xa5p om \xc3\xa5 finne en l\xc3\xb8sning. Dommer Elijah Steele fra Yreka i California skrev senere at han hadde advart Canby om at modocene var flyktige og at han tok en risiko. Canby svarte, \xc2\xabJeg tror du har rett, mr. Steele, og jeg tar ditt r\xc3\xa5d i betraktning, men det ville ikke v\xc3\xa6re s\xc3\xa6rlig bra for generalen som har kommandoen \xc3\xa5 v\xc3\xa6re redd for \xc3\xa5 g\xc3\xa5 hvor fredskommisjon\xc3\xa6rer vil risikere.\xc2\xbb Fredssamtalen ble holdt midtveis mellom h\xc3\xa6rens leir og modoceres befestning. Det ble senere oppdaget at to stykker i Canbys selskap hadde skjult v\xc3\xa5pen med seg, men ogs\xc3\xa5 modockrigerne var bev\xc3\xa6pnet._NEWLINE_I henhold til Jeff C. Riddle, selv modocindianer, og forfatter Indian History of the Modoc War (1914), hadde modocene planlagt f\xc3\xb8r m\xc3\xb8tet \xc3\xa5 drepe Canby og de andre kommisjon\xc3\xa6rene da de ikke hadde noen h\xc3\xa5p om at fred med de hvite var mulig. De var bestemt p\xc3\xa5 \xc3\xa5 \xc2\xabkjempe til vi d\xc3\xb8r\xc2\xbb. Kintpuash hadde v\xc3\xa6rt motvillig til \xc3\xa5 g\xc3\xa5 med p\xc3\xa5 drapene da han mente det var en \xc2\xabfeigings verk\xc2\xbb, men ble presset av de andre til handlingen. Han insisterte p\xc3\xa5 at han m\xc3\xa5tte f\xc3\xa5 en ny sjanse til \xc3\xa5 be Canby om \xc3\xa5 \xc2\xabgi oss et hjem i v\xc3\xa6rt eget land\xc2\xbb. Da Canby sa at han ikke hadde autoritet til \xc3\xa5 komme med et slikt l\xc3\xb8fte, gikk Kintpuash l\xc3\xb8s p\xc3\xa5 generalen. Sammen med en av sine folk skj\xc3\xb8t han Canby to ganger i hodet og skar over strupen p\xc3\xa5 ham. Modocene drepte ogs\xc3\xa5 pastor Eleazar Thomas, en fredskommisjon\xc3\xa6r, og s\xc3\xa5ret andre i selskapet. Canby ble siden gravlagt i kirkeg\xc3\xa5rden Crown Hill i Indianapolis i Indiana. Kintpuash ble senere hengt for mordet.'